Diari Oficial de la Generalitat Valenciana


Sumari del DOGV 8869, del 29-07-2020 (2020/5626)

Notificació de la sentència del divorci contenciós número 660/19
----------------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5626


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència del divorci contenciós número 660/19 [2020/5626]  
Alicia Ordeig Rabadán, lletrada de l'Administració de justícia del Jutjat de Primera Instància núm. 26 de València, mitjançant aquest edicte, faig saber que en les actuacions de família. Divorci contenciós [DIC] - 000660/2019, seguides a instàncies de María del Carmen Ruiz Campayo, contra Kemal Malagic, en situació de rebel·lia, en data 20 de novembre de 2019, s'ha dictat la sentència que té la dispositiva com segueix:  
Dispositiva  
Estime la demanda interposada per María del Carmen Ruiz Campayo contra Kemal Malagic, i declare que:  
1. S'ordena el divorci i la dissolució del matrimoni format per ambdós amb tots els efectes que hi són inherents.  
2. Es declaren revocats els consentiments i poders que qualsevol dels cònjuges haguera atorgat a favor de l'altre, i cessa la possibilitat, llevat de pacte en contra, de vincular els béns privatius de l'altre cònjuge en l'exercici de la potestat domèstica.  
3. S'atorga a la mare, María del Carmen Ruiz Campayo, la guarda i custòdia del fill del matrimoni menor d'edat, així com l'exercici en exclusiva de les facultats derivades de la pàtria potestat, de la qual són titulars els dos progenitors.  
4. Les visites entre el pare i el fill tindran lloc quan així ho acorden lliurement els interessats.  
5. El progenitor no custodi haurà de contribuir als aliments del fill del matrimoni amb la quantitat de 350 euros mensuals, pagables a compte, dins dels 5 primers dies de cada mes, en el compte corrent o la llibreta d'estalvi que, a aquest efecte, designe la demandant.  
  
Aquesta quantitat s'actualitzarà anualment en proporció a les variacions que experimenten els índexs de preus al consum, segons l'Institut Nacional d'Estadística o l'organisme que el substituïsca.  
6. Les despeses extraordinàries del fill, necessàries o consensuades per les parts, s'abonaran a mitges entre els dos progenitors.  
No pertoca fer cap pronunciament exprés sobre la imposició de les costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació que s'ha de presentar per escrit, dins del termini de 20 dies, amb la indicació de la infracció comesa al parer del recurrent, acompanyat del resguard que acredite haver efectuat el depòsit de 50 euros en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
  
Aquesta és la meua sentència, que pronuncie, mane i signe.  
I, a fi que valga de notificació en deguda forma al demandat, Kemal Malagic, en situació de rebel·lia i en parador ignorat, expedisc i signe aquest edicte.  
  
València, 20 de novembre de 2019.- La lletrada de l'Administració de justícia.